Diari Oficial de la Generalitat Valenciana


Sumari del DOGV 4879, del 09-11-2004 (2004/11122)

RESOLUCIÓ de 18 d'octubre de 2004, del conseller d'Infraestructures i Transport, per la qual es concedixen ajudes per a projectes de promoció i millora de l'accés de les pimes de la Comunitat Valenciana als servicis i continguts de la societat de la informació i del coneixement, dins del marc del Programa d'Accions Innovadores de la Comunitat Valenciana per a l'exercici 2004 (PAICV).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4879

Data del DOGV
:   09-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11728


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 18 d'octubre de 2004, del conseller d'Infraestructures i Transport, per la qual es concedixen ajudes per a projectes de promoció i millora de l'accés de les pimes de la Comunitat Valenciana als servicis i continguts de la societat de la informació i del coneixement, dins del marc del Programa d'Accions Innovadores de la Comunitat Valenciana per a l'exercici 2004 (PAICV). [2004/11786]
  
Per Orde de 30 de juliol de 2004, del conseller d'Infraestructures i Transport, es van convocar ajudes per a projectes de promoció i millora de l'accés de les pimes de la Comunitat Valenciana als servicis i continguts de la Societat de la Informació i del Coneixement, dins del marc del Programa d'Accions Innovadores de la Comunitat Valenciana per a l'exercici 2004 (PAICV).
  
La base onzena, en l'apartat 3, de l'esmentada orde determina que el conseller d'Infraestructures i Transport, en el termini de tres mesos, comptadors des de l'endemà de la publicació, dictarà una resolució sobre l'adjudicació de les ajudes que fixarà expressament la quantia individual que corresponga a cada beneficiari i incorporarà, si és el cas, les obligacions i condicions a què haja de subjectar-se este. Així mateix, el número 4 d'eixa mateixa base onzena disposa que la resolució d'adjudicació posarà fi a la via administrativa i serà publicada en el Diari Oficial de la Generalitat Valenciana a tots els efectes.
  
D'acord amb el Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport (DOGV núm. 4.857, de 6 d'octubre), competix en l'actualitat a este departament autonòmic la resolució de la mencionada convocatòria, per raó de la matèria.
  
En conseqüència, de conformitat amb la proposta formulada per la Comissió Avaluadora, en data 8 d'octubre de 2004, resolc:
  
Primer
  
Federacions o associacions empresarials sectorials beneficiàries de les ajudes
  
Concedir les ajudes per a projectes de promoció i millora de l'accés de les pimes de la Comunitat Valenciana als servicis i continguts de la societat de la informació i del coneixement, dins del marc del Programa d'Accions Innovadores de la Comunitat Valenciana per a l'exercici 2004 (PAICV) i la convocatòria de les quals va ser aprovada mitjançant Orde de 30 de juliol de 2004, a les següents federacions o associacions empresarials sectorials, amb les quantitats que a continuació s'esmenten:
  
Segon. Aplicació pressupostària
  
L'import de les ajudes concedides en la present resolució ascendix a un total de 200.000 euros (dos-cents mil euros), que serà finançat a càrrec de l'aplicació econòmica 65.84.84.285.89.8, línia de subvenció T4696000, denominació de la línia Ajudes al Programa d'Accions Innovadores de la Comunitat Valenciana (PAICV), del pressupost de la Generalitat Valenciana per a 2004.
  
Tercer. Obligacions dels beneficiaris
  
Els beneficiaris de les ajudes estan obligats al compliment del que establix la base dotzena de l'orde de convocatòria de 30 de juliol de 2004, així com a la resta d'obligacions a què els subjecte la normativa aplicable.
  
Quart. Justificació de les ajudes
  
Els beneficiaris de les ajudes també hauran de justificar les ajudes concedides en els termes previstos en la base tretzena de l'Orde de convocatòria de 30 de juliol de 2004. A estos efectes, el termini per a presentar la documentació de justificació que allí es requerix és fins al dia 30 de novembre de 2004, inclusivament.
  
Cinqué. Expressió de recursos
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes, comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que s'utilitze qualsevol altra via que es considere oportuna.